Mediamatic
Mediamatic (puno ime: Stichting Mediamatic) je nizozemska zaklada i kulturna institucija sa sjedištem u Amsterdamu. Osnovana je 1983. godine i isprva je djelovala kao kompanija za dizajn, izdavaštvo i konzultantske usluge, a dvije godine kasnije njeni članovi Willem Velthoven i Jans Possel pokrenuli su i časopis Mediamatic Magazine. Tokom 1990-ih Mediamatic se preusmjerio na umjetničke projekte, organiziranje seminara i izložbe o novim medijima, tehnologijama, umjetnosti i društvu. Poznati nizozemski i drugi umjetnici koji su surađivali s Mediamaticom su Henk Boverhoff, Young-Hae Chang, Martin Butler, Joff, Maurice Nio i Vittorio Santoro. Mediamaticov projekt je 2007. osvojio drugo mjesto Nizozemskih nagrada za dizajn (DDA), a godinu kasnije i SpinAwards u kategoriji najbolje inovacije.

Vanjske veze 

  Stichting Mediamatic

Nastanci 1983.
Nizozemske organizacije
Organizacije u Amsterdamu